text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000002", "text": "At ta\u00f0 skuldi ver\u00f0a so umfatandi, var eg (ti\u0301betur) ikki fyrireika\u00f0 uppa\u0301, men eftir try\u0301 a\u0301r, h\u00f8vdu vit so eitt deiligt heim, sum er karmurin um eina rokaliga familju uppa\u0301 fimm"}, {"text_idx": "#000003", "text": "I\u0301bla\u0301stur, i\u0301bla\u0301stur, i\u0301bla\u0301stur! Ta\u00f0 f\u00e6r man ikki nokk av, um ein hevur sto\u0301ran a\u0301huga\u00f0 fyri hu\u0301si og heimi. Eg og ma\u00f0ur mi\u0301n byrja\u00f0u i\u0301 2014 eina st\u00f8rri heildarumv\u00e6ling av barndo\u0301msheiminum hja\u0301 honum i\u0301 Fuglafir\u00f0i. Tey hu\u0301sini vo\u0301r\u00f0u li\u00f0ug bygd i\u0301 1970. At ta\u00f0 skuldi ver\u00f0a so umfatandi, var eg (ti\u0301betur) ikki fyrireika\u00f0 uppa\u0301, men eftir try\u0301 a\u0301r, h\u00f8vdu vit so eitt deiligt heim, sum er karmurin um eina rokaliga familju uppa\u0301 5."}, {"text_idx": "#000004", "text": "Eg gle\u00f0i meg at sleppa at geva \u00f8\u00f0rum i\u0301bla\u0301stur vi\u00f0 myndum og fra\u0301grei\u00f0ingum, og eisini at huglei\u00f0a um, hvussu eg havi uppliva\u00f0 gongdina, og hvat forhold eg havi til arkitektur interior, og design."}, {"text_idx": "#000005", "text": "Eg eiti Mary-Ann Zachariassen. Eg eri 34 a\u0301ra gomul og \u00e6tta\u00f0 u\u0301r G\u00f8tu. Ma\u00f0ur mi\u0301n eitur H\u00f8gni, 38, og saman eiga vit tri\u0301ggjar villar dreingir; Ka\u0301ri 9, Reinaldur 6, og Flo\u0301vin 3. Og at bu\u0301seta seg i\u0301 Fuglafir\u00f0i er ein tann besta avger\u00f0in eg havi tiki\u00f0."}, {"text_idx": "#000006", "text": "Eg havi havt a\u0301huga\u00f0 fyri innr\u00e6tting fra\u0301 ungum a\u0301rum av. Eg minnist, at eg sum heilt li\u0301til, alti\u0301\u00f0 ynskti at bu\u0301gva i\u0301 l\u00e6knami\u00f0st\u00f8\u00f0ini i\u0301 G\u00f8tu. Eg helt tann bygningin ver\u00f0a so flottan, serliga uttan. Ho\u0301ast eg havi valt tann minimalistiska sti\u0301lin til mi\u0301tt heim, da\u0301mar m\u00e6r flest allar sti\u0301lir. Einasta treytin er, at man er tru\u0301gvur i\u0301mo\u0301ti ti\u0301 sti\u0301linum ein velur og ikki skapa \u201dsti\u0301lforvirring\u201d. Kynstri\u00f0 er to\u0301 at fa\u0301a elementir inn, sum to\u0301 geva hu\u0301sunum eitt \u201dtvist\u201d, solei\u00f0is at alt ikki ver\u00f0ur ov foru\u0301tsigiligt. Ta\u00f0 kann t.d. ver\u00f0a vit tykkara familjus\u00f8ga, onkur u\u0301tfer\u00f0, ella onkur uppliving, ein ga\u0301va ella hvat ta\u00f0 nu\u0301 kann ver\u00f0a, sum er vi\u00f0 til at gera ti\u0301tt heim til naka\u00f0 heilt serligt!"}, {"text_idx": "#000007", "text": "Eg gerist l\u00e6tt fasinera\u00f0 av hugnaligum heimum og flottum bygningum , og flyti meg mest sum i\u0301 ein spirituellan heim a\u0301 ein ella annan ha\u0301tt. Teir tankar vil eg fegin deila vi\u00f0 tykkum, men i\u0301 byrjanini komi eg helst mest av vi\u0301sa myndir fra\u0301 mi\u0301num egna heimi. Minnist aftur a\u0301, hvussu gott ta\u00f0 gj\u00f8rdi m\u00e6r, ta\u0301 vit fo\u0301ru i\u0301 gj\u00f8gnum umv\u00e6lingina og allar t\u00e6r 1000 avger\u00f0irnar skuldu takast. Av og a\u0301 fari eg to\u0301 at vitja onnur heim i\u00f0 kanska ikki li\u0301kjast mi\u0301num egna heimi, solei\u00f0is at tit lesarar, sum hava a\u00f0rar sti\u0301lir enn tann minimalistiska, eisini fa\u0301a okkurt burturu\u0301r"}, {"text_idx": "#000008", "text": "Sostatt fari eg javnan u\u0301t at vitja onnur heim og leggja myndir u\u0301t av hugskotum, i\u00f0 eg haldi, at tit lesarar kunnu fa\u0301a i\u0301bla\u0301stur fra\u0301. Men fyrst a\u0301\u00f0renn og aftana\u0301 myndir uttan."}, {"text_idx": "#000010", "text": "Hon er 34 a\u0301ra gomul og \u00e6tta\u00f0 u\u0301r G\u00f8tu. Ma\u00f0ur hennara eitur H\u00f8gni, 38 a\u0301r, og saman eiga tey tri\u0301ggjar villar dreingir. At bu\u0301seta seg i\u0301 Fuglafir\u00f0i er ein tann besta avger\u00f0in hon havur tiki\u00f0."}, {"text_idx": "#000011", "text": "Hon hevur havt a\u0301huga\u00f0 fyri innr\u00e6tting fra\u0301 ungum a\u0301rum av. Ho\u0301ast hon havur valt tann minimalistiska sti\u0301lin til hennara heim, da\u0301mar hon flest allar sti\u0301lir."}]